Täna räägime radikaalsest armastusest
ja millisena see meie ja muu maailma keskel paistab.
Meele uuendamine
Läbimurre
Uussünd
Muutus
Kultuurimuutus
Arusaamine
Loovus
RENESSANSS
Tere tulemast arutama meiega, kuidas armastus välja näeb.
Milline on Jumala armastus?
Kuidas näeb välja Jeesuse armastus?
Mingi kuju peab sel ju olema.
See pole mingi tunne, et: "Ma armastan sind".
See pole vaid ilus mõte, vaid seda on näha.
Tahan alustada sellest,
et Jumala armastust meie vastu on näha.
See pole Johannese 3:16 meie seinal,
mida vaadates mõtleme, et küll Jumal armastab.
Seda on näha, see on radikaalne.
See on kogetav, elumuutev.
See on riskima panev armastus.
See on meeletu armastus.
Ta tahab seda näidata meile ja maailmale.
Seda oli näha siis, kui Jeesus puudutas pidalitõbist.
Seda poleks tohtinud teha, kuna see on nakkushaigus.
Meie aja ebola.
Seda näeb sellest, kui Jeesus ütles Peetrusele:
"Tule vee peal minu juurde!"
ja Peetrus läks ja kõndis.
Me tihti mäletame vaid seda, et Peetrus oleks peaaegu hukkunud.
Aga pidagem meeles, et Peetrus kõndis vee peal.
Ta kõndis. See on radikaalne asi.
Minu arust on radikaalne see,
et Peetrus usaldas Jeesust nii palju, et ta julges minna.
Armastus usaldab.
Seetõttu julgeb armastus ka riskida.
Jumala armastus meie vastu väljendub Jeesuse ristisurmas.
See on ohverdava armastuse äärmuslik näide.
See on õige armastus - anda oma elu sõprade eest.
Jumala Sõnas suunatakse usklikke selle juurde.
Meiegi oleme samal moel
kohustatud andma oma elu oma vendade eest
nagu Johannes oma kirjas ütleb.
Armastus on lai teema.
Milline see on?
Seal öeldakse seda,
et sa ei saa Jumalat armastada, kui vihkad oma venda, keda näed.
Armastus on väljakutse.
Ma usun, et armastus on hirmu vastand.
Jumala Sõnas öeldakse, et täiuslik armastus ajab hirmu välja.
Hirm koosneb karistusest.
Ma mõtlen ise sellisest armastusest,
mis on valmis minema Süüriasse, Iraaki,
kuskile põgenikelaagrisse.
Näitamaks armastust nendele inimestele,
kes on näinud oma pere hukkamist.
Nägin ühte lõiku,
kus üks noor mees rääkis armastusest,
mida nad väljendavad Iraagi piiri juures
tuhandetele, kes on põgenenud ISISe eest.
Mind kõnetas see julgus, mis sel noorel mehel oli.
Ta kolis perega põgenikelaagrisse.
Nad ütlesid näiteks,
et moslemiarmeed, kes võitleb ISISe vastu,
on palutud osalema ja juhatama ülistust.
Nad ülistavad Jeesust.
Nad on saanud julgust, et minna võitlusse ISISega.
Need moslemid.
Vägev on see, et neil oli seal läbimurre,
Jumala armastus tuli äärmisesse pimedusse,
hirmu keskele.
See tuli läbimurdega ülevoolavalt esile.
Inimesed võtavad Jeesuse vastu, nad on saanud terveks.
Jumala auhiilgus ja ligiolu purustab hirmu
ja selle, mida vaenlane teeb.
Me vaatasime sama lõiku,
kuna mul on samad tunded ja ma vist nutsin ka.
Kas tänapäeval saab olla veel midagi nii radikaalset?
Nii, et sa lähed sellisesse paika, kuhu normaalne inimene ei läheks?
Kirikuajalugu on tulvil sellest,
et need, kes tunnevad armastuse tuld,
ei püsi paigal.
Igaüks neist läheb mingis suunas midagi tegema;
näitama, et Jumal on tõeline ja Ta kaitseb.
Noore innuka kristlasena viisin Piibleid Nõukogude Liitu.
See oli loomulik.
Hirm oli küll vahele jääda, kuid tahtsin teha midagi radikaalset.
Võib-olla oli see hulljulgus või seiklusjanu, ma ei tea,
aga ma tahtsin midagi teha.
David Wilkerson läks Nicky Cruzile evangeeliumit kuulutama.
Ta ütles: "Kui mind lõigataks tükkideks,
siis iga tükk ütleks, et Jumal armastab sind."
See lähtub sellest,
et kui usume, et armastus võidab kõik,
siis see on surmast, kannatustest ja vihast suurem.
Armastus võidab alati.
Armastus ütleb viimase sõna ja see annab julguse
teha hulljulgeid tegusid, mida inimlikult ei teeks.
Armastus võidab.
Wilkersoni puhul oli tõesti tegu Jumala armastusega.
See polnud lihtsalt enesehävitamine.
Mõtle, kui sa lähed gängi juhile ütlema:
"Jeesus armastab sind!"
saades vastuseks: "Ma teen su tükkideks."
Selles oli teatud trotsi.
Kui Jumala armastus muutub me südames radikaalseks,
siis tekkib mäss kurjuse vastu, nii et ma pean midagi tegema;
midagi head, nii et see muudab maailma.
Meie ülesanne on ju muuta maailma.
Me ei saa sohva sisse ära kaduda,
keerutada sõrmi ja vaadata, mida uudistes näidatakse.
Armastus ajab meid välja midagi tegema.
Mitmed vajavad eeskujusid nagu ema Theresa.
Heidi Bakerit nimetatakse tänapäeva ema Theresaks.
Ta on seal ohus.
Praegu on tal 7000 orbu,
kelle eest ta oma teenistusega hoolitseb.
See on üleloomulik teenistus.
Ta oli paar aastat omas jõus tegutsenud.
Jumal küll kutsus teda, kuid ta hakkas omas jõus tegutsema,
kohates seejärel Jeesuse armastust.
Ta nägi Jeesuse silmi täis armastust.
Jeesus näitas talle orbusid.
Ta murdus selle ees, öeldes, et ei suuda seda teha.
Jeesus vastas, et Temast jätkub kõigile.
Küsimus on Jumala armastuses,
mitte selles, mida meie teha saame.
Inimesed igatsevad eeskujusid.
Mõnikord tunned end tühise ja isekana,
kui näed midagi sellist ja mõtled, et ise seda küll ei suudaks.
Kas see on selline näide, millega Jumal tahab meid raputada?
Ma mõtlesin sama asja.
Me vaatasime näiteid - Heidi Baker Mosambiigis,
ema Theresa Indias - meie ei saavuta seda taset iialgi.
See on südamehoiak, et ma tahan sama mässumeelsust oma ellu;
samasugust radikaalset armastust, mida saan näidata oma ringkonnas,
kodus, naabrite keskel, oma külale.
See on sama armastus.
Me vajame seda täna, sest nii palju on koledaid uudiseid.
Kõik inimesed meie ümber igatsevad turvalisust;
midagi, mis kaitseb neid selle maailma kurjuse eest.
Armastus on vastus.
Mõtlen sellele, kuidas Jeesus tuli ja ohverdas end armastuse nimel.
Kuna Ta teadis, et lõpuks armastus võidab,
lõpuks võidab valgus.
See on lootusrikas vaatenurk.
Jeesus on see armastus, Jumal on see armastus.
See on valatud me südamesse Püha Vaimu kaudu.
Meil on suur vägi muutuda, kui võtame armastusest kinni.
Mulle tuleb meelde see,
kuidas me saame näha asju Jumala armastuse vaatenurgast.
Kui Jumal näitab meile Ilmutusraamatu 7. peatükis
pilti tulevikust, kus ollakse valgetes rüüdes,
kõikidest keeltest ja rahvastest inimesed,
nii et mitte keegi ei suuda neid kokku lugeda.
Suur inimmass.
See on põnev, kui Johannes ütleb, et keegi ei suuda neid kokku lugeda.
See tähendab, et seal on väga väga palju inimesi.
Iga inimene võib olla valgerüüline seal päästetute seas,
kes kiidavad Jeesust selle eest, mida Ta on meie heaks teinud.
Kui näeme inimesi nendena, kes on seal rahvasummas,
kui suhtume kõigisse sel moel:
"Ma tahan sind näha seal rahva hulgas!",
siis kas me suhtumine inimestesse muutuks?
Piiblis öeldakse, et armastus katab kinni pattude hulga.
See on huvitav.
Jumala tingimusteta armastus on agape-armastus,
mis ei oota vastuarmastust,
vaid armastab ilma vastu saamata.
Jumala armastus maailma ja patuste vastu on see,
et Ta ulatab käe, isegi kui mitte keegi ei ulata kätt vastu.
Selles on midagi väga sügavat.
Me hakkame ise seda armastust vastu võtma
ja nägema ennast armastuse kaudu.
Siis saame sellisteks inimesteks selle maailma jaoks.
Sa ütlesid ilusti, et armastus näeb.
Mitte ainult seda, et mina vajan armastust,
vaid sa näed inimesi teisel moel.
Su armastus näeb metroos, et mõni inimene vajab julgustust.
Ütled talle mööda minnes midagi julgustavat
ja üllatud, kui palju rõõmu see toob.
Armastus näeb uuel moel, annab uued silmad.
Armastus annab uue nägemuse tulevikust.
Kui ema Theresa nägi neid inimesi, kes olid halvas seisus,
nii haiged ja vaesed,
siis võib tekkida lootusetus, et sellest ei tule midagi välja.
Ma loobun. Maailm on hukule määratud.
Kuid armastus näeb nende tegude tagajärgi -
seda, mis siis saab, kui ma hakkan neid armastama.
Ma ise usun, et kui ütlen, et ma ei saa hakkama,
siis tasuks küsida Jumalalt, et Ta näitaks,
milliseks see maailm muutuks,
kui ma hakkan inimesi enda ümber armastama?
Milliseks maailm siis muutub, kui teised ka armastaksid neid?
Jumala armastus tuleb sinna kaasa.
Kui me hakkame armastama, siis Jumal lisab imelisi asju.
Vaimuandide teema on 1 Korintlaste kirjas ptk 12-14
ja seal vahepeal on 13. peatükk armastusest.
Jumala armastus seob vaimuannid ja Püha Vaimu väe kokku,
armastus teeb selle täielikuks.
See on imeline mõte, et Jumala armastus tuleb kaasa.
Kui Ta näeb armastust, siis Ta tuleb sellesse.
Kogu oma väe ja täiusega.
Talle meeldib usk ja armastus.
See on väeline, kui Tema sellega kaasa läheb.
See pole minu väike tegu, vaid Tema võimsus.
Kuidas on religioon sellest valesti aru saanud?
Jeesus ütles variseridele ja kirjatundjatele,
kes teadsid Jumala Sõna ja kuulutasid käsku:
"Mina näen, et teis enestes pole Jumala armastust."
Karm sõna - ma näen, et teis pole armastust.
Kui Jeesuselt küsiti, milline on kõige tähtsam käsk,
ütles Jeesus, et armastuse käsus on kogu käsuõpetus ja prohvetid koos.
Armasta Jumalat kõigest südamest, hingest ja meelest
ja oma ligimest nagu iseennast.
Kogu aeg on küsimus armastuses.
Armastust ei ole ilma suhteta.
Isa, Poeg ja Püha Vaim on suhtekeskne Jumala armastus.
Ta lõi meid armastusest, Ta on armastus.
Meid loodi armastuse jaoks - seda vastu võtma ja andma.
See pole raske.
Lõpuks ütleb Jumala Sõna seda, et kõik muu hävib.
Teadmised ja see, mida me teeme, on ajutine.
Prohveteerimine ja teadmised on ajutised.
Kõik, mida maa peal teeme.
Teatud asjad on olulised:
usk, lootus, armastus, kus lõpuks jääb alles vaid armastus.
Väitsime siin, et armastus riskib.
Riskantne on hoopis mitte armastada,
elada ilma armastuseta.
Ma meelsamini kõnnin vee peal armastuses
kui et olen paadis armastuseta.
Armastus on suur vägi.
See annab sisemist jõudu. Usun, et ka füüsilist.
Inimene on tervik - hing, vaim ja ihu.
Jumala armastus täidab terve paketi nimega "inimene".
Soovides toetada TV7 tööd, võid helistada 900 1777 (7 eur). Aitäh!
Armastus on ka see, kui kirjutad meile,
mis sind rõõmustab või mis vajab muutust?
Me võtame seda arvesse.
Armastus võtab vastu, see tahab kuulata.
Siia lõppu sobiks kirjakoht Piiblist:
"Me armastame, sest Tema on meid enne armastanud."
Kõik, kes tunnevad, et on selles asjas abitud,
armastusepuuduses,
pidagem meeles, et kõik on hästi,
kui vaatame Teda, kes meid armastab.
Laskem sellel meid end täita.
Sellest algab muutus.
Õnnistust kõigile vaatajaile. - Oled armastatud.
Nägemist.
Tõlge: Külli Kuusk